-Միանգամայն իրավացի ես: Ճիշտ ու ճիշտ այդպես է: Բայց եթե, օգտվելով իրավիճակից, քո հարցերը, խնդիրները, պահանջները չես լուծում այդ ոճիրների դատապարտման ալիքի բարձրակետին, ալիքն իջնելու է, ամեն ինչ մոռացվելու է, յուրաքանչյուր ազգ ու պետություն ինքն իր խնդիրների լուծմամբ է զբաղվելու ու մոռանալու է հային էլ, Հայաստանն էլ ու մնացած ամեն ինչը: Հիշելու են արդարամիտ ու արդարադատ սուլթանին, որը, արհամարհելով ամեն մի խոչընդոտ, բռնեց, կալանեց, դատի տվեց ու մահվան դատապարտեց իր հավատարիմ հպատակներին կոտորած ու ոչնչացրած մարդակերներին, երևի թե դա Թալեաթը կլինի, Էնվերը, Ջեմալը, մնացածները, որոնց ձեռքերն ու մտքերն արյունոտ են, ու… վերջ: